ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการนำเข้านำผ่านหรือนำเข้าเพื่อการส่งต่อซึ่งสิ่งต้องห้ามสิ่งกำกัดและสิ่งไม่ต้องห้ามตามพระราชบัญญัติกักพืช พ.ศ. ๒๕๐๗ และที่แก้ไขเพิ่มเติมโดยวิธีการทางอิเล็กทรอนิกส์พ.ศ. ๒๕๕๙ ด้วยระเบียบสำนักนายกรัฐมนตรีว่าด้วยการเชื่อมโยงข้อมูลอิเล็กทรอนิกส์สำหรับการนำเข้าการส่งออก การนำผ่าน และโลจิสติกส์ พ.ศ. ๒๕๕๗มีวัตถุประสงค์เพื่อเพิ่มขีดความสามารถในการแข่งขันของประเทศ การอำนวยความสะดวกทางการค้าระหว่างประเทศและการให้บริการของรัฐที่ทันสมัย สะดวก รวดเร็ว และเป็นมาตรฐานอีกทั้งเพื่อให้สอดคล้องกับความตกลงว่าด้วยการอำนวยความสะดวกด้านศุลกากรด้วยระบบอิเล็กทรอนิกส์ของอาเซียน(Agreement to Establish and Implement the ASEAN Single Window) จึงจำเป็นต้องจัดให้มีระบบการเชื่อมโยงข้อมูลอิเล็กทรอนิกส์ณ จุดเดียว (National Single Window) และกำหนด ให้การขอและการออกใบอนุญาตใบรับรอง หรือเอกสารอื่นใด เกี่ยวกับการนำเข้า การส่งออก การนำผ่าน และโลจิสติกส์สามารถดำเนินการได้ในรูปแบบของข้อมูลอิเล็กทรอนิกส์ประกอบกับตามข้อ ๕ของระเบียบดังกล่าว กำหนดให้หน่วยงานของรัฐที่ต้องปฏิบัติตามระเบียบนี้มีอำนาจออกระเบียบประกาศ คำสั่ง หรือข้อกำหนดอื่นเพื่อปฏิบัติตามระเบียบนี้ดังนั้นเพื่อให้การบริหารจัดการเกี่ยวกับการให้บริการออกใบอนุญาตนำเข้าการนำเข้าหรือนำผ่าน หรือนำเข้าเพื่อการส่งต่อ หรือหนังสือสำคัญการดำเนินการใด ๆตามกฎหมายที่อยู่ในความรับผิดชอบของกรมวิชาการเกษตรเป็นไปตามระเบียบดังกล่าวโดยอาศัยอำนาจตามความในพระราชบัญญัติระเบียบบริหารราชการแผ่นดิน พ.ศ. ๒๕๓๔และที่แก้ไขเพิ่มเติม มาตรา ๓๒ กฎกระทรวงแบ่งส่วนราชการกรมวิชาการเกษตรกระทรวงเกษตรและสหกรณ์ พ.ศ. ๒๕๕๗ พระราชบัญญัติกักพืช พ.ศ. ๒๕๐๗ และที่แก้ไขเพิ่มเติมมาตรา ๘ มาตรา ๙ มาตรา ๑๐ มาตรา ๑๑ มาตรา ๑๕ มาตรา ๑๕ ทวิ มาตรา ๑๕ ตรี มาตรา ๑๕จัตวา และมาตรา ๑๕ ฉอธิบดีกรมวิชาการเกษตรจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการและเงื่อนไขการนำเข้าหรือนำผ่านหรือนำเข้าเพื่อการส่งต่อซึ่งสิ่งต้องห้าม สิ่งกำกัดและสิ่งไม่ต้องห้าม ตามพระราชบัญญัติกักพืช พ.ศ. ๒๕๐๗และที่แก้ไขเพิ่มเติม โดยวิธีการทางอิเล็กทรอนิกส์ พ.ศ. ๒๕๕๙ข้อ๒[๑] ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ๓ ในประกาศนี้ใบอนุญาต หมายถึงใบอนุญาตนำสิ่งต้องห้ามเข้ามาในราชอาณาจักรเพื่อการค้าใบอนุญาตนำสิ่งต้องห้ามเข้ามาในราชอาณาจักรเพื่อการทดลองหรือวิจัยบัตรกำกับบนภาชนะบรรจุ สิ่งต้องห้ามเพื่อการทดลองหรือวิจัย ใบอนุญาตนำสิ่งต้องห้ามเข้ามาในราชอาณาจักรเพื่อกิจการอื่นที่ไม่ใช่การทดลองหรือวิจัยและการค้าใบอนุญาตนำผ่านราชอาณาจักรซึ่งสิ่งต้องห้ามบัตรกำกับบนภาชนะบรรจุสำหรับการนำผ่านสิ่งต้องห้ามหนังสืออนุญาตให้นำสิ่งต้องห้าม สิ่งกำกัด หรือสิ่งไม่ต้องห้ามออกไปจากด่านตรวจพืชสถานกักพืช ยานพาหนะ หรือสถานที่ใด ๆ หรือหนังสือสำคัญการดำเนินการใด ๆ และโลจิสติกส์และให้หมายความรวมถึงใบรับรองหรือเอกสารอื่นใดที่กรมวิชาการเกษตรเป็นผู้ออกให้ตามพระราชบัญญัติกักพืชพ.ศ. ๒๕๐๗ และที่แก้ไขเพิ่มเติม เพื่อการนำเข้าหรือนำผ่านหรือนำเข้าเพื่อการส่งต่อ และโลจิสติกส์หนังสือสำคัญการดำเนินการ หมายถึงใบแจ้งการนำเข้าสิ่งต้องห้าม สิ่งกำกัด และสิ่งไม่ต้องห้าม ใบแจ้งการนำผ่านสิ่งต้องห้ามสิ่งกำกัด และสิ่งไม่ต้องห้าม ใบแจ้งการนำเข้าและการส่งต่อสิ่งต้องห้าม สิ่งกำกัดและสิ่งไม่ต้องห้าม ใบแจ้งการกักสิ่งต้องห้าม สิ่งกำกัด และสิ่งไม่ต้องห้าม ใบแจ้งการยึด สิ่งต้องห้าม สิ่งกำกัดและสิ่งไม่ต้องห้าม ใบแจ้งให้จัดการกับสิ่งต้องห้าม สิ่งกำกัดและสิ่งไม่ต้องห้ามหรือเอกสารอื่นใดที่กรมวิชาการเกษตรเป็นผู้ออกให้ตามพระราชบัญญัติกักพืชพ.ศ. ๒๕๐๗ และที่แก้ไขเพิ่มเติมที่ไม่ใช่ใบอนุญาตรายการสินค้า หมายความว่า ชื่อหรือคำอธิบายของสินค้า(Description) ตามพิกัดศุลกากรและรหัสสถิติรหัสพิกัดศุลกากรและรหัสสถิติ หมายความว่ารหัสพิกัดศุลกากรซึ่งประกอบด้วยตอน ประเภทของประเภทย่อย และรหัสสถิติของสินค้าข้อ๔ ผู้ใดประสงค์จะขอรับใบอนุญาตหรือหนังสือสำคัญการดำเนินการตามพระราชบัญญัติกักพืช พ.ศ. ๒๕๐๗และที่แก้ไขเพิ่มเติมสามารถดำเนินการได้ในรูปแบบของข้อมูลอิเล็กทรอนิกส์อีกวิธีการหนึ่งในการขอรับใบอนุญาตหรือหนังสือสำคัญการดำเนินการโดยวิธีการทางอิเล็กทรอนิกส์ผู้นั้นต้องดำเนินการขึ้นทะเบียนเป็นผู้ประกอบการในระบบทะเบียนผู้ประกอบการ (Registration-Database) ไว้กับกรมวิชาการเกษตร ตามหลักเกณฑ์ วิธีการ และเงื่อนไขที่กรมวิชาการเกษตรกำหนดข้อ๕ ผู้ประกอบการตามข้อ ๔ที่ประสงค์จะขอรับใบอนุญาตหรือหนังสือสำคัญดำเนินการต้องนำส่งข้อมูลอิเล็กทรอนิกส์ที่ถูกต้องครบถ้วนและเป็นจริงทุกประการ ภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์และต้องปฏิบัติ ดังต่อไปนี้(๑) ผู้ประกอบการต้องปฏิบัติตามกฎ ระเบียบและประกาศที่เกี่ยวข้องกับสินค้านั้น ๆ หากฝ่าฝืนหรือไม่ปฏิบัติตามหรือปฏิบัติไม่ครบถ้วนกรมวิชาการเกษตร จะดำเนินการตามหลักเกณฑ์ วิธีการ และเงื่อนไขที่อธิบดีกำหนด(๒)สินค้าหรือรายการที่ระบุในใบอนุญาตหรือหนังสือสำคัญการดำเนินการที่ต้องปฏิบัติตามกฎระเบียบ ประกาศ ข้อตกลงระหว่างประเทศที่เกี่ยวข้องกับสินค้านั้น (ถ้ามี)(๓)หลักฐานการขอใบอนุญาต หรือการขอหนังสือสำคัญการดำเนินการไม่เพียงพอต่อการตรวจสอบ เจ้าหน้าที่ผู้ปฏิบัติงานสามารถขอเอกสารเพิ่มเติมทั้งนี้ผู้ประกอบการต้องให้ความร่วมมือในการอำนวยความสะดวก หรือให้คำชี้แจงแก่เจ้าหน้าที่ตามสมควรหากไม่ให้ความร่วมมือ หรือคำชี้แจงแก่เจ้าหน้าที่ตามที่ร้องขอในข้างต้น ให้สันนิษฐานว่าสินค้าที่ยื่นขอใบอนุญาตหรือการขอหนังสือสำคัญการดำเนินการนั้นไม่ถูกต้องตามที่กำหนดไว้(๔)ในวันขอรับใบอนุญาตหรือหนังสือสำคัญการดำเนินการผู้ประกอบการหรือตัวแทนผู้ประกอบการต้องส่งมอบเอกสารที่ใช้ประกอบการขอใบอนุญาตหรือหนังสือสำคัญการดำเนินการแต่ละฉบับตามที่กรมวิชาการเกษตรกำหนดเว้นแต่ในกรณีที่ผู้ประกอบการจัดส่งข้อมูลและหลักฐานในรูปของข้อมูลอิเล็กทรอนิกส์โดยมีลายมือชื่ออิเล็กทรอนิกส์เป็นส่วนประกอบตามหลักเกณฑ์และวิธีการที่กำหนดในกฎหมายว่าด้วยธุรกรรมทางอิเล็กทรอนิกส์ข้อ๖ ผู้ประกอบการผู้ใดประสงค์จะขอรับใบอนุญาตหรือหนังสือสำคัญการดำเนินการตามกฎหมายที่กรมวิชาการเกษตรรับผิดชอบจะต้องระบุรหัสพิกัดศุลกากรและรหัสสถิติรายการสินค้าตามบัญชีแนบท้ายประกาศนี้ข้อ๗ การนำเข้า หรือการนำผ่าน ณด่านตรวจพืช ผู้ประกอบการหรือตัวแทนผู้ประกอบการต้องแจ้งการนำเข้า หรือการนำผ่านหรือนำเข้าเพื่อการส่งต่อผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National - Single- Window) โดยพนักงานเจ้าหน้าที่จะตรวจสอบความถูกต้องของข้อมูลทางอิเล็กทรอนิกส์ในเวลาราชการหรือตามเวลาทำการของด่านตรวจพืชข้อ๘ กรณีที่มีเหตุขัดข้องทำให้กรมวิชาการเกษตรไม่สามารถดำเนินการออกใบอนุญาตหรือหนังสือสำคัญการดำเนินการทางอิเล็กทรอนิกส์ตามประกาศนี้ได้ให้ผู้อำนวยการสำนักหรือเจ้าหน้าที่ที่ได้รับมอบหมายให้ออกใบอนุญาตหรือหนังสือสำคัญการดำเนินการเป็นผู้พิจารณาดำเนินการโดยวิธีการอื่นข้อ๙ กรณีที่ไม่เป็นไปตามหลักเกณฑ์วิธีการ และเงื่อนไขในประกาศนี้ ให้เป็นไปตามที่อธิบดีกรมวิชาการเกษตรวินิจฉัยข้อ๑๐ บรรดาประกาศ ระเบียบ ข้อบังคับและคำสั่งอื่นในส่วนที่ได้กำหนดไว้แล้วในประกาศนี้หรือซึ่งขัดแย้งกับความในประกาศนี้ให้ใช้ประกาศนี้แทนข้อ๑๑ ผู้ประกอบการที่ได้ขึ้นทะเบียนเป็นสมาชิกระบบการให้บริการทางอิเล็กทรอนิกส์อยู่ก่อนวันที่ประกาศนี้มีผลบังคับใช้ให้ความเป็นสมาชิกภาพดำรงอยู่จนกว่าจะหมดอายุทะเบียนประกาศ ณ วันที่ ๑๔มิถุนายน พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. บัญชีรายชื่อพิกัดศุลกากร และรหัสสถิติสินค้าพืชที่จะเชื่อมโยงการนำเข้า นำผ่าน ๑๐๐% วันที่ ๑ เมษายน๒๕๕๙(ดูข้อมูลจากภาพกฎหมาย)ปริยานุช/จัดทำ๒๕ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๙ ง/หน้า ๓๑/๒๒ พฤศจิกายน ๒๕๕๙